Zadunajská cesta

Zadunajská cesta je ulica v Bratislave, v mestskej časti Petržalka. Nachádza sa v miestnej časti Dvory.

Pred výstavbou panelákového sídliska patrila k najdlhším uliciam v tejto mestskej časti. Od októbra 1938 až do apríla 1945 bola Petržalka súčasťou Ríše. V tomto období bola bývalá Masarykova (1918–1938) premenovaná na Adolf-Hitler-Straße. Neskôr (1945–1948) niesla názov Benešova a v rokoch 1948 až 1989 Stalinova. 

Po likvidácii Starej Petržalky (po roku 1973) ostal len fragment ulice. Zachovaná bola budova na Zadunajskej 27, v ktorej dnes sídli súkromná škola Mercury, v rámci nej materská škola, základná škola a gymnázium.

Referencie

Iné projekty

Externé odkazy
 Zadunajská cesta na mape Bratislavy

Ulice v Petržalke